نجوى المالحي-كود من بعد 3 اشهر وهما واحلين في مص أخيرا رجع المغني محمد الريفي ومراتو نهار الخميس للمغرب في رحلة خاصة نظم الخارجية باش ترجع الحاصلين في مصر. الريفي ومراتو دوزو رمضان والعيد في مصر وكان كل مرة كيعبر على الاشتياق ديالو لبلادو. الريفي شارك فيديو مني نزل من الطيارة على حسابو في أنستگرام وعبر فيه على الفرحة بالعودة ديالو لأرض الوطن. وسكينة مرات الريفي قالت لـكود أن أومورهوم كلها بيخير وانهم كيدوزو الحجر الصحي فأحد الفنادق فمدينة بني ملال فأحسن الظروف. وكشفات سكينة فتصريحها لـكود أن العالقين لي جاو تقسمو على مجموعة من الفنادق فالمدينة وأكدات أنها هي وراجلها محمد دارو اختبارات كورونا فور الوصول ديالهم فالمطار وفلوطيل تعاملو معاهم مزيان.